Kuku
Kuku huweza kuishi kwa miaka mitano mpaka kumi na moja kadiri ya spishi husika. Kuku wa biashara hukua kwa wiki sita tu kabla ya kuchinjwa. Kuku wanaokula kwa kutangatanga huweza kuchinjwa kuanzia wiki ya 14 na kuendelea. Kuku maalumu wa mayai huweza hata kutaga mayai 300 kwa mwaka kila mmoja. Baada ya mwaka mmoja uwezo wa kuku kutaga hupungua na kuku hao huchinjwa kwa ajili ya nyama. Kuku aliyevunja rekodi ya dunia, ni yule aliyeishi kwa zaidi ya miaka 16.
Zizi la kuku
Kumekuwa na utata wa muda mrefu kuhusu mahitaji ya msingi ya zizi la kuku. Falsafa moja, inayojulikana kama "shule ya hewa safi" inasema kwamba kuku wanaweza kuathiriwa na kitendo cha kufungiwa ndani, hewa chafu na giza, hivyo zizi la kuku linatakiwa kuwa na sehemu nzuri ya kupitisha hewa na mwanga. Zizi linapaswa kuwa kama vile mazingira ya nje yalivyo hata wakati wa majira ya baridi. Hata hivyo, wengine wanasema kuwa kuku wakikaa nje ni rahisi kupata magonjwa kutokana na hali ya hewa nje.